ನಾವು 300 ಎಲೆಕ್ಟೊರಲ್ ವೋಟ್ಗಳನ್ನು ಗಳಿಸುವ ವಿಶ್ವಾಸವಿದೆ ಜೋ ಬೈಡನ್ ಯುನೈಟೆಡ್ ಸ್ಟೇಟ್ಸ್ ಆಫ್ ಅಮೆರಿಕಾದ ಅಧ್ಯಕ್ಷೀಯ ಚುನಾವಣೆಯ ಮತಎಣಿಕೆ ಕಾರ್ಯ ಮುಂದುವರೆದಿದ್ದು ಕೊನೆಯ ನಾಲ್ಕು ಪ್ರಮುಖ ರಾಜ್ಯಗಳ ಪೈಕಿ ಮೂರು ರಾಜ್ಯಗಳಲ್ಲಿ ಡೆಮಾಕ್ರಟಿಕ್ ಅಭ್ಯರ್ಥಿ ಜೋ ಬೈಡನ್ ಮುನ್ನಡೆ ಸಾಧಿಸಿದ್ದಾರೆ. ಈ ಹಿನ್ನೆಲೆ ಇಂದು ಅಮೆರಿಕಾ ದೇಶವನ್ನುದ್ದೇಶಿಸಿ ಮಾತನಾಡಿದ ಜೋ ಬೈಡೆನ್ ಗೆಲುವಿನ ವಿಶ್ವಾಸ ವ್ಯಕ್ತಪಡಿಸಿದರು. ಮತೆಣಿಕೆಯ ಫಲಿತಾಂಶ ನಮ್ಮ ಗೆಲುವಿನ ಕಥೆಯನ್ನು ಹೇಳುತ್ತಿದೆ. ಗಂಟೆಗಂಟೆಗೂ ಹೊರಬೀಳುತ್ತಿರುವ ಫಲಿತಾಂಶ ದೇಶದ ಎಲ್ಲ ಸಮುದಾಯದ ಜನರೂ ಬದಲಾವಣೆ ಬಯಸಿರುವುದನ್ನು ಸಾರಿ ಹೇಳುತ್ತಿದೆ. ನಾವು 24 ವರ್ಷಗಳಲ್ಲೇ ಅರಿಜೋನಾದಲ್ಲಿ ಮೊದಲ ಗೆಲುವು ಸಾಧಿಸಿದ ಡೆಮಾಕ್ರಟ್ಸ್ ಆಗಲಿದ್ದೇವೆ, ನಾವು ಜಿಯಾರ್ಜಿಯಾದಲ್ಲಿ 28 ವರ್ಷಗಳಲ್ಲೇ ಮೊದಲ ಗೆಲುವು ಸಾಧಿಸಿದ ಡೆಮಾಕ್ರಟ್ಸ್ ಆಗಲಿದ್ದೇವೆ. ನಾಲ್ಕು ವರ್ಷಗಳ ಹಿಂದೆ ಕುಸಿದುಬಿದ್ದ ನೀಲಿ ಗೋಡೆಯನ್ನ ನಾವು ಮತ್ತೆ ದೇಶದ ಮಧ್ಯದಲ್ಲಿ ಮರುನಿರ್ಮಾಣ ಮಾಡಿದ್ದೇವೆ. ಈ ಪ್ರಬಲ ಪೈಪೋಟಿಯಿಂದಾಗಿ ಒತ್ತಡ ಹೆಚ್ಚಾಗಿದೆ. ಆದರೆ ನಾವು ಎಲ್ಲ ಮತಗಳೂ ಎಣಿಕೆಯಾಗುವವರೆಗೂ ತಾಳ್ಮೆ ಕಾಪಾಡಿಕೊಳ್ಳಬೇಕು. ನಾವು ಎದುರಾಳಿಗಳಿರಬಹುದು ಆದರೆ ಶತ್ರುಗಳಲ್ಲ, ನಾವು ಅಮೆರಿಕನ್ನರು.. ನಾವು 300 ಎಲಕ್ಟೊರಲ್ ವೋಟ್ಗಳನ್ನು ಗಳಿಸುವ ಭರವಸೆ ಇದೆ ಎಂದು ಜೋ ಬೈಡನ್ ಭರವಸೆ ವ್ಯಕ್ತಪಡಿಸಿದ್ದಾರೆ.